આ અંગે વધુ માહિતી આપતા ઇડરના પ્રાંત અધિકારી એ.જે.દેસાઇએ જણાવ્યુ હતું કે, ભરતભાઇ ગોવિંદભાઇ પરમાર મૂળ ઇડર તાલુકાના આરસોડીયા ગામના વતની હતી. પરંતુ તેઓ છેલ્લા ઘણા સમયથી હિંમતનગરના ભોલેશ્વર વિસ્તારમાં પોતાના પરિવાર સાથે વસવાટ કરતા હતા. ભરતભાઇ ગોવિંદભાઇ પરમારે કરેલી આત્મહત્યાના સમાચાર મળતા જ નાયબ મામલતદારની ટીમ દ્વારા સ્થળ તપાસ તેમજ આજુબાજુના લોકોનો સંપર્ક કરતા જાણવા મળ્યુ હતું કે, તેઓ પ્રસંગોપાત જ પોતાના ગામ આરસોડીયા ખાતે જતા હતા અને તેઓ ખેતી પણ કરતા ન હોવાનું માલૂમ પડયુ હતું.